CELEX: E2020P0007
Language: da
Date: 2020-06-02 00:00:00
Title: Anmodning om en rådgivende udtalelse fra EFTA-Domstolen indgivet af Fürstliches Obergericht den 2. juni 2020 i straffesagen mod M og X AG (Sag E-7/20) 2020/C 332/09

8.10.2020   
            
            
               DA
            
            
               Den Europæiske Unions Tidende
            
            
               C 332/9
            
         
      Anmodning om en rådgivende udtalelse fra EFTA-Domstolen indgivet af Fürstliches Obergericht den 2. juni 2020 i straffesagen mod M og X AG
      (Sag E-7/20)
      (2020/C 332/09)
      Fürstliches Obergericht (appeldomstolen i Liechtenstein) har ved skrivelse af 2. juni 2020, som indgik til EFTA-Domstolens justitskontor den 10. juni 2020, anmodet EFTA-Domstolen om en rådgivende udtalelse om nedenstående spørgsmål i en straffesag mod M og X AG:
      
                  1.
               
               
                  Skal infusioner mod burnout med den her foreliggende sammensætning af stoffer betragtes som »lægemidler« i den forstand, hvori udtrykket er anvendt i artikel 1. stk. 2, i direktiv 2001/83/EF?
                  
                              a)
                           
                           
                              I bekræftende fald spørges: Udgør fremstilling, levering og indtagelse af en infusion mod burnout markedsføring som omhandlet i direktivets artikel 2, stk. 1?
                           
                        
                              b)
                           
                           
                              Såfremt de foregående spørgsmål besvares bekræftende, spørges: Udgør infusioner mod burnout lægemidler, som jf. direktivets artikel 2, stk. 1, fremstilles industrielt eller under anvendelse af en industriel proces?
                           
                        
                              c)
                           
                           
                              Er infusioner mod burnout som følge af fremstillingsmåden omfattet af undtagelsen i direktivets artikel 3, stk. 2?
                           
                        
            
                  2.
               
               
                  Hvad skal der forstås ved »engrosforhandling« i den forstand, hvori udtrykket er anvendt i direktiv 2001/83/EF, som ændret ved direktiv 2011/62/EU, og hvilke kriterier skal være opfyldt herfor?
               
            
                  3.
               
               
                  Hvis ovennævnte direktiver i princippet finder anvendelse på den foreliggende sag, spørges:
                  Er det foreneligt med etableringsfriheden, jf. artikel 31 ff. i EØS-aftalen, og skal det desuden betragtes som forholdsmæssigt, hvis erhvervsmæssig handel med lægemidler af den pågældende type, der udføres fra en fysisk eller juridisk persons opholdsstat inden for EØS eller mellem en EØS-stat og et tredjeland, uden at disse lægemidler berører opholdsstatens område, er omfattet af et lovbestemt krav om godkendelse, hvis tilsidesættelse kan straffes som en strafbar handling med frihedsberøvelse i op til seks måneder?
               
            
                  4.
               
               
                  Har det indflydelse på besvarelsen af ovenstående spørgsmål, hvis en anden EØS-stat (her: EU-medlemsstaten Tyskland) ikke kræver, at de pågældende lægemidler godkendes?